turjo4nis/wikipedia-bn-dump-20250701 huggingface dataset:
নোয়াখালী কমিউটার

নোয়াখালী কমিউটার (ট্রেন নাম্বার-৮৫/৮৬/৮৭/৮৮) বাংলাদেশ রেলওয়ে পরিচালিত একটি যাত্রীবাহী ট্রেন। ট্রেনটি নোয়াখালী থেকে লাকসাম সারাদিনে চারবার চলাচল করে। বর্তমানে চলাচল নোয়াখালী কমিউটার চলাচল বন্ধ রয়েছে।

যাত্রাপথ ও রেলপথ
নোয়াখালী কমিউটার, নোয়াখালী> মাইজদী> চৌমুহনী> সোনাইমুড়ি> খিলা> লাকসাম মিটারগেজ রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয় না

স্টেশন তালিকা
নোয়াখালী কমিউটার যেসকল রেলওয়ে স্টেশন দিয়ে চলাচল করে  উল্লেখ করা হলো:
নোয়াখালী রেলওয়ে স্টেশন 
হরিনারায়ণপুর রেলওয়ে স্টেশন 
মাইজদী কোর্ট রেলওয়ে স্টেশন
মাইজদী রেলওয়ে স্টেশন
চৌমুহনী রেলওয়ে স্টেশন
বজরা রেলওয়ে স্টেশন
সোনাইমুড়ি রেলওয়ে স্টেশন
 বিপুলাসার রেলওয়ে স্টেশন
নাথেরপেটুয়া রেলওয়ে স্টেশন
খিলা রেলওয়ে স্টেশন
দৌলতগঞ্জ রেলওয়ে স্টেশন
লাকসাম রেলওয়ে জংশন

সময়সূচি
নোয়াখালী কমিউটার ট্রেনের সময়সূচি নিম্নে উল্লেখ করা হলো: (বাংলাদেশ রেলওয়ের ৫২তম সময়সূচি অনুযায়ী) 
৮৫ নং নোয়াখালী কমিউটার = নোয়াখালী থেকে ছাড়ে সকাল ৯টা ৪৫ মিনিটে, লাকসাম পৌঁছায় সকাল ১১টা ৩০ মিনিটে। 
৮৬ নং নোয়াখালী কমিউটার = লাকসাম থেকে ছাড়ে সকাল ৭টা ৪০ মিনিটে, নোয়াখালী পৌঁছায় সকাল ৯টা ৩৫ মিনিটে। 
৮৭ নং নোয়াখালী কমিউটার = নোয়াখালী থেকে ছাড়ে বিকাল ৫টা ১৫ মিনিটে, লাকসাম পৌঁছায় রাত ৭টা ১০ মিনিটে। 
৮৮ নং নোয়াখালী কমিউটার = লাকসাম ছাড়ে বিকাল ৩টা ২০ মিনিটে, নোয়াখালী পৌঁছায় বিকাল ৫টায়।

তথ্যসূত্র

বাংলাদেশের এক্সপ্রেস, মেইল, কমিউটার, লোকাল ও শাটল ট্রেন
বাংলাদেশের নামযুক্ত যাত্রীবাহী ট্রেন
কুমিল্লা জেলার রেল পরিবহন‎
নোয়াখালী জেলার রেল পরিবহন‎
রাগিনী দ্বিবেদী

রাগিনী দ্বিবেদী (জন্ম: ২৪শে মে ১৯৯১) হলেন একজন ভারতীয় চলচ্চিত্র অভিনেত্রী এবং মডেল; যিনি ভারতীয় চলচ্চিত্রে অভিনয় করে থাকেন, তবে তিনি মূলত কন্নড় চলচ্চিত্রে বেশি অভিনয় করেন। মডেল হিসেবে, তিনি ২০০৮ সালের ফেমিনা মিস ইন্ডিয়া প্রতিযোগিতার রানার আপ হয়েছিলেন এবং ২০০৯ প্যান্টালুনস ফেমিনা মিস ইন্ডিয়া প্রতিযোগিতায় "রিচফিল ফেমিনা মিস বিউটিফুল হেয়ার পুরস্কার" অর্জন করেছিলেন।

তিনি ২০০৯ সালে মুক্তিপ্রাপ্ত বীরা মাদাকারী চলচ্চিত্রে অভিনয়ের মাধ্যমে চলচ্চিত্র জগতে প্রবেশ করেন। এই চলচ্চিত্রে তিনি তাঁর অভিনয়ের জন্য "সেরা আত্মপ্রকাশ অভিনেত্রী" বিভাগে সুবর্ণ চলচ্চিত্র পুরস্কার লাভ করেন। তিনি কন্নড় ভাষার সফল চলচ্চিত্র, কেম্পে গৌড় (২০১১), শিব (২০১২), বাঙ্গারি (২০১৩) এবং রাগিনী আইপিএস (২০১৪)-এর মতো চলচ্চিত্রে অভিনয় করে খ্যাতি অর্জন করেছিলেন। অতঃপর তিনি কন্নড় চলচ্চিত্র জগতের অন্যতম প্রধান অভিনেত্রী হিসেবে নিজেকে প্রতিষ্ঠিত করেছেন।

প্রারম্ভিক জীবন 
দ্বিবেদী ভারতের কর্ণাটকের বেঙ্গালুরুর একটি পাঞ্জাবী পরিবারে ১৯৮৫ সালের ২৪শে মে তারিখে জন্মগ্রহণ করেছিলেন। তিনি সেখানেই তার শৈশব অতিবাহিত করেছিলেন। তাঁর বাবা রকেশ কুমার দ্বিবেদী, রেওয়ারীতে জন্মগ্রহণ করেছিলেন, এজন্য দ্বিবেদী হরিয়ানার রেওয়ারীর সাথে রাগিনীর গভীর সম্পর্ক রয়েছে। তারা বাবা, রকেশ কুমার দ্বিবেদী ভারতীয় সেনাবাহিনীর একজন সেনা জেনারেল ছিলেন, অন্যদিকে তাঁর মা রোহিনী একজন গৃহিণী ছিলেন। তাঁর পিতামহ প্যারে লাল দ্বিবেদী রেওয়ারীতে রেল গার্ড ছিলেন। ২০০৮ সালে তিনি ফ্যাশন ডিজাইনার প্রসাদ বিদপার কাছ থেকে প্রশংসা কুড়িয়েছিলেন এবং প্রসাদই তাঁকে মডেলিংয়ের সাথে পরিচয় করিয়ে দিয়েছিলেন। মডেল হিসেবে, তিনি ল্যাকমি ফ্যাশন উইক, শ্রীলঙ্কা ফ্যাশন উইক এবং রোহিত বল, তরুন তাহিলিয়ানি, মনীষ মালহোত্রা, রীতু কুমার এবং সব্যসাচী মুখার্জীর মতো বেশ কয়েকজন স্বনামধন্য ফ্যাশন ডিজাইনারের সাথে কাজ করেছেন। তিনি ২০০৮ সালের ডিসেম্বর মাসে, হায়দরাবাদে অনুষ্ঠিত ফেমিনা মিস ইন্ডিয়া প্রতিযোগিতায় অংশ নিয়েছিলেন, যেখানে তাঁকে প্রথম রানার আপ হিসাবে ঘোষণা করা হয়েছিল। এর ফলস্বরূপ, তিনি ২০০৯ সালে মুম্বইয়ে অনুস্থিত প্যান্টালুনস ফেমিনা মিস ইন্ডিয়াতে সরাসরি প্রবেশাধিকার পেয়েছিলেন, সেখানে তিনি "রিচফিল ফেমিনা মিস বিউটিফুল হেয়ার পুরস্কার" জয়লাভ করেছিলেন।

ব্যক্তিগত জীবন 
২০১১ সাল থেকে, দ্বিবেদী নন্দিনী মিল্কের বিভিন্ন কর্মকাণ্ডে সমর্থন দিচ্ছেন, যা কর্ণাটক মিল্ক ফেডারেশনের একটি পণ্য। অভিনেত্রী খুশবুর পরে, দ্বিবেদী একমাত্র ভারতীয় অভিনেত্রী যাঁর নামে একটি ফ্যান ক্লাব আছে। এই বিষয় সম্পর্কে তিনি বলেছিলেন, "ইতোমধ্যে আমার নামে ফেসবুক এবং ট্যুইটারের মতো সামাজিক যোগাযোগের সাইটগুলোতে বেশ কয়েকটি ফ্যান পেজ রয়েছে। আমি সেখানে আমার অনুসারীদের সাথেও আলাপচারিতা করি। তবে এই নিবন্ধিত এবং প্রাতিষ্ঠানিক ফ্যানপেজ আমাকে আমার ভক্তদের সাথে সরাসরি কথোপকথন করতে আরও বেশি সহায়তা করবে।"

২০১৫ সালে, দ্বিবেদীকে টাইমস এশিয়া বিবাহ মেলার মুখপাত্র করা হয়েছিল। একই বছর মুম্বইয়ের ইন্ডিয়া লিডারশিপ কনক্লেভে তিনি সম্মানিত হন এবং "ভারতীয় চলচ্চিত্রের সবচেয়ে প্রতিশ্রুতিবদ্ধ মুখ" হিসেবে পুরস্কার লাভ করেন।

তথ্যসূত্র

বহিঃসংযোগ 

 
 

বেঙ্গালুরুর নারী মডেল
সামরিক সন্তান
বেঙ্গালুরুর অভিনেত্রী
২১শ শতাব্দীর ভারতীয় অভিনেত্রী
১৯৯০-এ জন্ম
পাঞ্জাবি ব্যক্তি
জীবিত ব্যক্তি
মালয়ালম চলচ্চিত্র অভিনেত্রী
তামিল চলচ্চিত্র অভিনেত্রী
কন্নড় চলচ্চিত্র অভিনেত্রী
ভারতীয় চলচ্চিত্র অভিনেত্রী
মধ্যপ্রদেশের অভিনেত্রী
মধ্যপ্রদেশের নারী মডেল
হিন্দি চলচ্চিত্র অভিনেত্রী
তেলুগু চলচ্চিত্র অভিনেত্রী
ভারতীয় বন্দী ও আটক
ভারতের বন্দী ও আটক
নিকোল ফারিয়া

নিকোল এস্টেল ফারিয়া (জন্ম: ৯ই ফেব্রুয়ারি ১৯৯০) হলেন মিস আর্থ ২০১০ বিজয়ী ভারতীয় সুপার মডেল এবং বেঙ্গালুরুর অভিনেত্রী। তিনি বেশ কয়েকটি নামকরা প্রতিষ্ঠানের মুখপাত্র হিসেবে কাজ করেছেন; যার মধ্যে উল্লেখযোগ্য হলো: ক্লিন অ্যান্ড ক্লিয়ার, জনসন অ্যান্ড জনসন প্রতিষ্ঠানের একটি ত্বক সংক্রান্ত পণ্য এবং সুইজারল্যান্ডের স্বনামধন্য হাতঘড়ি প্রতিষ্ঠান ফ্রেডেরিকে কন্সট্যান্ট। তিনি বেশ কয়েকটি আন্তর্জাতিক ফ্যাশন এবং জীবন ধারা ভিত্তিক সাময়িকীর প্রচ্ছদে উপস্থিত হয়েছেন; যার মধ্যে উল্লেখযোগ্য হচ্ছে: এলি, ভোগ, কসমোপলিটান, জাকার্তা ফ্যাশন উইক, মেন'স ওয়ার্ল্ড ম্যাগাজিন। এছাড়াও তিনি ২০১৪ সালে কিংফিশার ক্যালেন্ডারে একজন মডেল হিসেবে উপস্থিত হয়েছিলেন। পশ্চিমবঙ্গের কলকাতায় রবীন্দ্র সরোবর হ্রদে দূষণের ক্ষতিকারক প্রভাব সম্পর্কে সচেতনতা ছড়িয়ে দেওয়ার ক্ষেত্রে তিনি গুরুত্বপূর্ণ অবদান রেখেছেন।

২০১৮ সালের জানুয়ারি মাসে, ফারিয়া ভারতের রাষ্ট্রপতি রাম নাথ কোবিন্দের কাছ থেকে প্রথম মহিলা হিসেবে মিস আর্থ ২০১০খেতাব অর্জন করার জন্য পুরস্কার পেছেন। তিনি ভারতের মহিলা ও শিশু উন্নয়ন মন্ত্রণালয়ের দ্বারা বিস্তৃত গবেষণা প্রক্রিয়া শেষে অগ্রণী কৃতিত্বের জন্য দেশের প্রথম মহিলা হিসাবে সম্মানিত ১১২ জন মহিলার তালিকায় ছিলেন।

পেশা

প্রারম্ভিক জীবন 
ফারিয়া মাত্র পনের বছর বয়সে ফ্যাশন জগতে প্রবেশ করেন, অতঃপর দিল্লি, মুম্বই এবং শ্রীলঙ্কার কলম্বোতে অনুষ্ঠিত বেশ কয়েকটি অনুষ্ঠানে তিনি কাজ করেছেন। আন্তর্জাতিকভাবে মিস আর্থ প্রতিযোগিতা বিজয়ী হওয়ার পর তিনি বলিউডে পা রাখার সুযোগ পান। এক সাক্ষাৎকারে মিস আর্থ ২০১০ জয়ের পরে তাঁর জীবন কীভাবে পরিবর্তন হয়েছে এই সম্পর্কে জানতে চাইলে তিনি জবাব দিয়ে বলেছিলেন, "এটি বহুলাংশে অনেকটা পরিবর্তন এনে দিয়েছে। (মিস আর্থ ২০১০) জয়ের ঠিক পরে, আমি পূর্বের তুলনায় আরও ভাল এবং আরও বেশি কাজ পেতে শুরু করি। আমি অনেক নতুন লোকের সাথে দেখা করেছি, তারা বেশ সুন্দর এবং আন্তরিক। আমি বিশ্ব ভ্রমণ করতে পেরেছি, অনেক জায়গা দেখার সুযোগ পেয়েছি, তাদের সংস্কৃতি এবং ঐতিহ্যের স্বাদ পেয়েছি, যা আমার কাছে অত্যন্ত সন্তুষ্টির বিষয়।" তিনি এলি, ভোগ, কসমোপলিটানের মতো পত্রিকার হয়ে কাজ করেছেন। এছাড়াও তিনি ল্যাকমি ফ্যাশন উইক, উইলস লাইফস্টাইল ইন্ডিয়া ফ্যাশন উইক এবং কলম্বো ফ্যাশন উইকের র‍্যাম্পে হেঁটেছেন।

২০১০ সালের নভেম্বর মাসে, ফারিয়া এইচপি পার্সোনাল সিস্টেম দ্বারা নির্মিত স্ন্যাপ-অন কভার ল্যাপটপ কম্পিউটারের টেলিভিশন বিজ্ঞাপনে উপস্থিত হয়েছিলেন।

প্রশংসা 
২০১৮ সালের জানুয়ারি মাসে, ফারিয়া ভারতের রাষ্ট্রপতি রাম নাথ কোবিন্দের কাছ থেকে প্রথম মহিলা হিসেবে মিস আর্থ ২০১০খেতাব অর্জন করার জন্য পুরস্কার পেছেন।। ভারতের মহিলা ও শিশু উন্নয়ন মন্ত্রনালয়ের দ্বারা বিস্তৃত গবেষণা প্রক্রিয়ায় অগ্রণী ভূমিকা পালনের জন্য দেশের প্রথম মহিলা হিসাবে সম্মানিত হয়েছিলেন।

তথ্যসূত্র

বহিঃসংযোগ 

 সরকারী ওয়েবসাইট 
 মিস ইন্ডিয়া - অফিসিয়াল ওয়েবসাইট  
 মিস ইন্ডিয়া - প্রোফাইল  
 নিকোল ফারিয়া মডেলিং 

ব্যাঙ্গালোর বিশ্ববিদ্যালয়ের প্রাক্তন শিক্ষার্থী
বেঙ্গালুরুর নারী মডেল
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
২১শ শতাব্দীর ভারতীয় অভিনেত্রী
১৯৯০-এ জন্ম
বেঙ্গালুরুর অভিনেত্রী
জীবিত ব্যক্তি
ফেমিনা মিস ইন্ডিয়া বিজয়ী
মিস আর্থ বিজয়ী
মাউন্ট কারমেল কলেজ, বেঙ্গালুরুর প্রাক্তন শিক্ষার্থী
নাজিরহাট কমিউটার

নাজিরহাট কমিউটার (ট্রেন নাম্বার- নাজিরহাট কমিউটার-১/২/৩/৪/৫/৬) বাংলাদেশ রেলওয়ে পরিচালিত একটি সল্প দূরত্বের যাত্রীবাহী ট্রেন। ট্রেনটি চট্টগ্রাম থেকে নাজিরহাটে সারাদিনে ৬ বার চলাচল করে।

যাত্রাপথ ও রেলপথ
নাজিরহাট কমিউটার, চট্টগ্রাম> ষোলশহর> ফতেয়াবাদ> চারিয়া মাদ্রাসা> নাজিরহাট মিটারগেজ রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।

স্টেশন তালিকা
নাজিরহাট কমিউটার যেসকল রেলওয়ে স্টেশনে যাত্রাবিরতি দেয়  নিম্নে তা উল্লেখ করা হলো:
চট্টগ্রাম রেলওয়ে স্টেশন
ঝাউতলা রেলওয়ে স্টেশন
ষোলশহর জংশন রেলওয়ে স্টেশন
চট্টগ্রাম ক্যান্টনমেন্ট রেলওয়ে স্টেশন
ফতেয়াবাদ জংশন রেলওয়ে স্টেশন
হাটহাজারী রেলওয়ে স্টেশন
চারিয়া মাদ্রাসা রেলওয়ে স্টেশন
সরকারহাট রেলওয়ে স্টেশন
কাটিরহাট রেলওয়ে স্টেশন
নাজিরহাট রেলওয়ে স্টেশন।

সময়সূচি
নাজিরহাট কমিউটার ট্রেনের সময়সূচি নিম্নে উল্লেখ করা হলো: (বাংলাদেশ রেলওয়ের ৫২তম সময়সূচি অনুযায়ী) 
নাজিরহাট কমিউটার-১ = চট্টগ্রাম থেকে ছাড়ে সকাল ৬টা ৪৫ মিনিটে, নাজিরহাট পৌঁছায় সকাল ৮টা ২৫ মিনিটে। 
নাজিরহাট কমিউটার-২ = নাজিরহাট থেকে ছাড়ে সকাল ৯টা ১৫ মিনিটে, চট্টগ্রাম পৌঁছায় সকাল ১০ট ৫০ মিনিটে। 
নাজিরহাট কমিউটার-৩ = চট্টগ্রাম থেকে ছাড়ে সকাল ১১টা ৩০ মিনিটে, নাজিরহাট পৌঁছায় দুপুর ১টা ১০ মিনিটে। 
নাজিরহাট কমিউটার-৪ = নাজিরহাট থেকে ছাড়ে দুপুর ১টা ১৫ মিনিটে, চট্টগ্রাম পৌঁছায় দুপুর ২টা ৪০ মিনিটে। 
নাজিরহাট কমিউটার-৫ = চট্টগ্রাম থেকে ছাড়ে সন্ধ্যা ৬টা ৪৫ মিনিটে, নাজিরহাট পৌঁছায় রাত ৮টা ১৫ মিনিটে। 
নাজিরহাট কমিউটার-৬ = নাজিরহাট থেকে ছাড়ে রাত ৮টা ৩০ মিনিটে, চট্টগ্রাম পৌঁছায় রাত ১০টায়।

সম্পর্কিত নিবন্ধ
বাংলাদেশের মেইল ও কমিউটার ট্রেনের তালিকা

তথ্যসূত্র

বাংলাদেশের এক্সপ্রেস, মেইল, কমিউটার, লোকাল ও শাটল ট্রেন
বাংলাদেশের নামযুক্ত যাত্রীবাহী ট্রেন
পুরুলিয়া ইউনিয়ন

পুরুলিয়া ইউনিয়ন বাংলাদেশের খুলনা বিভাগের নড়াইল জেলার লোহাগড়া উপজেলার একটি প্রশাসনিক অঞ্চল। এটি ৭০.৩৯ কিমি২ (২৭.১৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৫৯৩ জন।

ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে চাঁচুড়ী ইউনিয়ন, দক্ষিণে পেড়োলী ইউনিয়ন, পূর্বে নবগঙ্গা নদী এবংপশ্চিমে চিত্রা নদী অবস্থিত।।

গ্রামসমূহ
 ওয়াহেদপুর
 নারায়নপুর
 আব্দুল্লাহপুর
 জিন্নতপুর
 রামনগর
 নোয়াকান্দি
 পুটিয়াপাড়া
 রাজাপুর
 সুবিল
 রাঘবপুর

তথ্যসূত্র

কালিয়া উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
নাফিসা জোসেফ

নাফিসা জোসেফ (২৮শে মার্চ ১৯৭৮ - ২৯শে জুলাই ২০০৪) একজন ভারতীয় মডেল এবং এমটিভির ভিডিও জকি ছিলেন। তিনি ফেমিনা মিস ইন্ডিয়া ইউনিভার্স ১৯৯৭-এর বিজয়ী এবং মায়ামি বিচে মিস ইউনিভার্স ১৯৯৭ প্রতিযোগিতার শীর্ষ ১০ প্রতিযোগীর মধ্যে একজন ছিলেন।

প্রারম্ভিক জীবন 
নাফিসা জোসেফে ১৯৭৮ সালের ২৮শে মার্চ তারিখে ভারতের নতুন দিল্লিতে জন্মগ্রহণ করেছিলেন এবং তিনি কর্ণাটকের বেঙ্গালুরুতে তাঁর শৈশব অতিবাহিত করেছিলেন। তিনি তাঁর বাবা নির্মল জোসেফের ঘরে জন্মগ্রহণকারী দুই কন্যার মধ্যে ছোট ছিলেন। তাঁর মা উষা জোসেফ একজন বাঙালি ছিলেন, যিনি ঠাকুরের বংশধর ছিলেন। নাফিসা বেঙ্গালুরুর বিশপ কটন গার্লস স্কুল এবং সেন্ট জোসেফ কলেজ হতে পড়াশোনা সম্পন্ন করেছিলেন। তাঁর পিতামহ একজন মুসলমান ছিলেন; তাই ধারণা করা হয় যে তিনি তার নামের প্রথম অংশ "নাফিসা" (যেটি সাধারণত একটি ইসলামী নাম) সেই সূত্রেই গ্রহণ করেছিলেন।

পেশা 
জোসেফ মাত্র ১২ বছর বয়সে মডেলিং শুরু করেছিলেন। উক্ত সময়ে তার প্রতিবেশীরা তাকে ওয়েয়ারহাউস বিজ্ঞাপনের মডেল হওয়ার সুযোগ করে দিয়েছিল। তিনি প্রসাদ বিদপার একজন মডেল হিসেবেও কাজ করেছিলেন। ১৯৯৭ সালে মিস ইন্ডিয়া প্রতিযোগিতায় জোসেফ সবচেয়ে কম বয়সী অংশগ্রহণকারী ছিলেন, যেটি তিনি জয়লাভ করেছিলেন। জোসেফ ১৯৯৭ সালের ১৬ই মে তারিখে ফ্লোরিডার মায়ামি বিচে অনুষ্ঠিত মিস ইউনিভার্স প্রতিযোগিতায় অংশ নিয়েছিলেন; তিনি উক্ত প্রতিযোগিতায় চূড়ান্ত ১০ প্রতিযোগীর মধ্যে একজন ছিলেন।

১৯৯৯ সালে,তিনি এমটিভি ইন্ডিয়ার ভিডিও জকির খোঁজ অনুষ্ঠানে একজন বিচারক ছিলেন এবং পরবর্তীতে তিনি একই চ্যানেলের ভিডিও জকি হিসেবেও কাজ করেছিলেন। এক সপ্তাহ পরে তাঁকে এমটিভিতে একটি অনুষ্ঠান উপস্থাপনা করার জন্য একটি অডিশনে ডাকা হয়েছিল। অতঃপর প্রায় পাঁচ বছর ধরে তিনি এমটিভি হাউস ফুল অনুষ্ঠানটির উপস্থাপনার দায়িত্ব পালন করেছিলেন। তিনি টেলিভিশন ধারাবাহিকক্যাটস-এ অভিনয় করেছিলেন, যেটি সনি এন্টারটেইনমেন্ট টেলিভিশনে প্রচারিত চার্লি'স অ্যাঞ্জেলসের ভারতীয় সংস্করণ ছিল। ২০০৪ সালে, তিনি স্টার ওয়ার্ল্ডে প্রচারিত স্টাইল নামক একটি অনুষ্ঠানের উপস্থাপনা করেছিলেন। তিনি তাঁর বাগদত্ত গৌতম খানদুজার সহায়তায় ২'স কোম্পানি নামে একটি টেলিভিশন অনুষ্ঠান চালু করেছিলেন। তিনি গার্লজ নামে একটি ম্যাগাজিনও সম্পাদনা করেছিলেন। সুভাষ ঘাইয়ের তাল চলচ্চিত্রে তাঁর একটি বিশেষ উপস্থিতি ছিল।

অন্যান্য তথ্য
সনি এন্টারটেইনমেন্ট টেলিভিশনের একটি গল্প মূলক টেলিভিশন অনুষ্ঠানে নাফিসাকে মল্লিকা শেঠ নামক প্রধান বিরোধী চরিত্রে অভিনয় করার জন্য একটি চুক্তিতে আবদ্ধ করা হয়েছিল। এমনকি তিনি প্রথম পর্বের জন্য শুটিংও করেছিলেন, তবে পরবর্তীকালে টেলিভিশন অভিনেত্রী এবং উপস্থাপক রক্ষন্দা খান তাঁর স্থলাভিষিক্ত হন। এই সংবাদটি রক্ষন্দা খান নিজেই একটি সামাজিক যোগাযোগ মাধ্যমে জানিয়েছিলেন।

আরও দেখুন 
 ভারতে আত্মহত্যা 
 জিয়া খান

তথ্যসূত্র 

ভিজে (মিডিয়া ব্যক্তিত্ব)
ভারতীয় টেলিভিশন অভিনেত্রী
বেঙ্গালুরুর নারী মডেল
ভারতীয় অভিনেত্রী যিনি আত্মহত্যা করেছেন
ফেমিনা মিস ইন্ডিয়া বিজয়ী
নারী মডেল যিনি আত্মহত্যা করেছেন
বেঙ্গালুরুর অভিনেত্রী
২০শ শতাব্দীর ভারতীয় অভিনেত্রী
২০০৪-এ মৃত্যু
১৯৭৮-এ জন্ম
ভারতে ফাঁসিতে ঝুলে আত্মহত্যা
২০০৪-এ আত্মহত্যা
হামিদপুর ইউনিয়ন, লোহাগড়া

হামিদপুর ইউনিয়ন বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৮৭.২৮ কিমি২ (৩৩.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,৭১৪ জন।

ভৌগোলিক অবস্থান
ভৌগোলিক অবস্থান অনুযায়ী ইউনিয়নটির দক্ষিণে খুলনার গাজীরহাট ইউনিয়ন পরিষদ ,পশ্চিমে নবগঙ্গা নদী ও পুরুলিয়া ইউনিয়ন পরিষদ উত্তরে কালিয়া পৌরসভা এবং পূর্বে বড়নাল ইলিয়াছাবাদ ইউনিয়ন পরিষদ অবস্থিত।

গ্রামসমূহ
 বাবুপুর,
 দলুয়া
 পুকুরকুল
 মাধবপাশা
 মাধবপাশা পূর্ব
 বিষ্ণুপুর
 ভোমবাগ
 রামানন্দপুর
 মদনগাতী
 মচন্দপুর
 শিলিমপুর
 নারায়নপুর
 সাতরাখালী
 চালিতাতলা
 খালপাড়
 পশ্চিম পোমকাড়া

তথ্যসূত্র

কালিয়া উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
আসাম প্রদেশ

আসাম প্রদেশ ব্রিটিশ ভারতের একটি প্রদেশ ছিল, যা ১৯১২ সালে পূর্ববঙ্গ ও আসাম প্রদেশ বিভক্তির মাধ্যমে প্রতিষ্ঠিত হয়েছিল।
এর রাজধানী ছিল শিলংয়ে।

১৮৭৪ সালে 'উত্তর-পূর্ব সীমান্ত' অ-নিয়ন্ত্রণ প্রদেশ হিসাবে আসাম অঞ্চলটি প্রথম বঙ্গ থেকে পৃথক হয়েছিল। ১৯০৫ সালে এটি পূর্ব বঙ্গ ও আসামের নতুন প্রদেশ হিসেবে অন্তর্ভুক্ত হয়েছিল এবং ১৯১২ সালে এটি একটি প্রদেশ হিসাবে পুনঃপ্রতিষ্ঠিত হয়।

ইতিহাস 

১৮২৪ সালে আসাম প্রথম ইঙ্গো-বর্মী যুদ্ধের পরে ব্রিটিশ বাহিনী কর্তৃক দখল হয়েছিল এবং ২৪ ফেব্রুয়ারি ১৮২৬-এ বার্মা এটি ১৮২৬-এর ইয়াণ্ডাবু সন্ধির মাধ্যমে ব্রিটেনের হাতে তুলে দেয়।
১৮২৬ থেকে ১৮৩২ -সময়কালে মধ্যে আসামকে বেঙ্গল প্রেসিডেন্সির অধীনে বাংলার অংশ করা হয়েছিল।
১৮৩২ থেকে ১৮৩৮ সালের অক্টোবর অবধি আসাম করদ রাজ্যটি উচ্চ আসামে স্থানান্তর করা হয়েছিল এবং ব্রিটিশরা নিম্ন আসামে রাজত্ব করছিল। ১৮৩৩ সালে পুরন্দর সিংহকে উচ্চ আসামের রাজা হিসাবে শাসন করার অনুমতি দেওয়া হয়েছিল, কিন্তু সেই সংক্ষিপ্ত সময়কালে অসমকে ব্রিটিশরা বাংলার সাথে যুক্ত করে দেয়। ১৮৭৩ সালে ব্রিটিশ রাজনৈতিক নিয়ন্ত্রণ পশ্চিম নাগা সম্প্রদায়ের উপর চাপিয়ে দেয়া হয়েছিল। ১৮৭৪ সালের ৬ ফেব্রুয়ারি সিলেট সহ আসামকে বঙ্গ থেকে পৃথক করে আসামের প্রধান-কমিশনারশিপ গঠন করা হয়, যা 'উত্তর-পূর্ব সীমান্ত' নামেও পরিচিত। ১৮৭৪ সালের সেপ্টেম্বরে শিলংকে আসাম প্রদেশের রাজধানী হিসাবে নির্বাচন করা হয়েছিল। ১৮৯৭ সালে লুশাই পাহাড়কে আসামে অন্তর্ভুক্ত করা হয়েছিল।

নতুন কমিশনারশিপে, খাসি-জৈন্তিয়া পাহাড়, গারো পাহাড়, নাগা পাহাড়, গোয়ালপাড়া এবং সিলেট-কাছার সহ প্রায় ৫৪,১০০ বর্গ মাইল নিয়ে আসামের পাঁচটি জেলা অন্তর্ভুক্ত ছিল- (কামরূপ, নগাঁও, দরং, শিবসাগর এবং লখিমপুর)। কোচবিহার আসামের একটি ঐতিহাসিক অংশ ছিল, যা বাদ পড়ে।

তথ্যসূত্র

আরো দেখুন 
 বেঙ্গল প্রেসিডেন্সি
 ঔপনিবেশিক আসাম
 উত্তর-পূর্ব সীমান্ত রেল
 বঙ্গভঙ্গ

ব্রিটিশ ভারতের প্রদেশ
আসামের ইতিহাস
বেঙ্গল প্রেসিডেন্সি
১৯১২-এ ব্রিটিশ ভারতে প্রতিষ্ঠিত
মণিপুরের ইতিহাস
নাগাল্যান্ডের ইতিহাস
মাউলী ইউনিয়ন

মাউলী ইউনিয়ন বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ১০৩.৬ কিমি২ (৪০.০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ১৫,৮৮৮ জন।

তথ্যসূত্র

কালিয়া উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
সালামাবাদ ইউনিয়ন

সালামাবাদ ইউনিয়ন বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৫৯.২৩ কিমি২ (২২.৮৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১২,৪৬৮ জন।

ভৌগোলিক অবস্থান
ভৌগোলিক অবস্থান অনুযায়ী ইউনিয়নটির দক্ষিণে  খুলনা-বড়দিয়া সড়ক, উত্তরে নবগঙ্গা নদী, দক্ষিণে কলাবাড়ীয়া ও বড়নাল ইলিয়াছাবাদ ইউনিয়ন, পূর্বে বাঐসোনা ইউনিয়ন,  এবং কালিয়া পৌরসভা অবস্থিত।

গ্রামসমূহ
 বাহিরডাঙ্গা
 দাশনাওরা
 বিলব্যাওচ
 হাড়ীডাঙ্গা
 দেবীপুর
 বাকা
 বলাডাঙ্গা
 জোকা
 বৈদ্যবাটি
 ভাউড়িরচর
 ধুসাহাটী
 জোকারচর
 জয়পুর
 নলডাঙ্গা
 মুনসিনগর
 রায়পুর
 হরিশপুর

তথ্যসূত্র

কালিয়া উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
খাশিয়াল ইউনিয়ন

খাশিয়াল ইউনিয়ন বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৮৮.৮৭ কিমি২ (৩৪.৩১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,২১১  জন।

ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে সালামাবাদ ইউনিয়ন পূর্বে জয়নগর ইউনিয়ন পশ্চিমে মাউলি ইউনিয়ন অবস্থিত।

তথ্যসূত্র

কালিয়া উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
জয়নগর ইউনিয়ন, কালিয়া

জয়নগর ইউনিয়ন বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি (৩১.৬৩ বর্গ কি:মি:) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,০৯২ জন।

ভৌগোলিক অবস্থান
ভৌগোলিক অবস্থান অনুযায়ী ইউনিয়নটির দক্ষিণ কোনে অবস্থিত উত্তরে মধুমতি নদী, পূর্ব মধুমতী নদী ও বাঐসোনা ইউনিয়ন এবং দক্ষিণে সালামাবাদ ইউনিয়ন এবং কলাবাড়ীয়া ইউনিয়ন ও পশ্চিমে খাশিয়াল ইউনিয়ন অবস্থিত ।

গ্রামসমূহ
 গাছবাড়ীয়া
 রামপুরা
 নয়নপুর
 নড়াগাতী
জয়নগর
ডুমরিয়া
 দুলালগাতী
 কামসিয়া
তেবাড়িয়া
 দেবদুন
 পদুমা
ভাউড়িরচর
 ঘড়িভাঙ্গা
পানিপাড়া
চর শুকতাইল
কেশবপুর
চর ঘেনাশুর

তথ্যসূত্র

কালিয়া উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
কলাবাড়ীয়া ইউনিয়ন

কলাবাড়ীয়া ইউনিয়ন বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৬৪.৩৩ কিমি২ (২৪.৮৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৭৪৭ জন।

ভৌগোলিক অবস্থান 
ভৌগোলিক অবস্থান অনুযায়ী ইউনিয়নটির উত্তরে সালামাবাদ ইউনিয়ন,দক্ষিণে খুলনা জেলার তেরখাদা উপজেলার তেরখাদা ইউনিয়ন, পূর্বে বাঐশোনা ইউনিয়ন এবং পশ্চিমে বড়নাল ইলিয়াসাবাদ ইউনিয়ন অবস্থিত।

গ্রামসমূহ 
 কলাবাড়ীয়া পূর্বপার
 কলাবাড়ীয়া পশ্চিমপার
 শ্রীনগর
 শিবপুর
 মুলখানা
 খলিসাখালী
 বিলাফর
 দক্ষিণ বিলাফর
 কালিনগর
 লক্ষীপুর
 চালনা
 হরিষপুর
 কাশিপুর
 কান্দুরী
 খামার
 ঘনেরশ্যামপুর
 শ্যামনগর
 বেলেডাঙ্গা
 লোহারগাতী
 আইচ পাড়া
 পারখালী
 পদ্মবিলা
 নিধিপুর
 গৌরিপুর
 ঘোড়াখালী

তথ্যসূত্র 

কালিয়া উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
বাঐসোনা ইউনিয়ন

বাঐসোনা ইউনিয়ন বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৬৯.৯৩ কিমি২ (২৭.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৪১৪ জন।

ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে জয়নগর ইউনিয়ন,দক্ষিণে চুনখোলা ইউনিয়ন, পূর্বে পওহরডাঙ্গা ইউনিয়ন ও গোপলগঞ্জ জেলা এবং পশ্চিমে কলাবাড়ীয়া ইউনিয়ন অবস্থিত।

গ্রামসমূহ
 বাঐসোনা (উত্তর পাড়া)
 ফুলবদিনা
 বাঐসোনা দক্ষিণ পাড়া
 খলিসাখালী
 পার বাঐসোনা
 কানাইপুর
 ডুটকুরা
 সরিপপুর
 যোগানিয়া
 আজিজপুর (জলাডাঙ্গা )
 চর যোগানিয়া
 দক্ষিণ যোগানিয়া
 নলামারা
 মধুপুর
 খাল যোগানিয়া
 চর ডুমারিয়া
 দক্ষিণ ডুমারিয়া
 উত্তর ডুমারিয়া
 রামনগর

তথ্যসূত্র

কালিয়া উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
পহরডাঙ্গা ইউনিয়ন

পহরডাঙ্গা ইউনিয়ন বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৪৯.০৫ কিমি২ (১৮.৯৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১২,৬৫৩ জন।

ভৌগোলিক অবস্থান
ভৌগোলিক অবস্থান অনুযায়ী ইউনিয়নটিরউত্তরে- মধুমতি নদী, দক্ষিণে- বাগেরহাট জেলা,  পূর্বে- গোপালগঞ্জ জেলা, পশ্চিমে- বাঐসোনা ইউনিয়ন অবস্থিত।

গ্রামসমূহ
 পাখীমারা
 ডর-বল্লাহাটি
 কচুয়াডাঙ্গা
 সরসপুর
 পহরডাঙ্গা
 বাগুডাঙ্গা
 মূলশ্রী
 চাপাইল
 চর-মধুপুর
 চর-সিংগাতী

তথ্যসূত্র

কালিয়া উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
পেড়লী ইউনিয়ন

পীরওয়ালী বা পেড়লী ইউনিয়ন বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৫৬.৬৭ কিমি২ (২১.৮৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩২,১১২ জন।

ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে নড়াইল সদর ইউনিয়ন, দক্ষিণে হামিদপুর ইউনিয়ন, পূর্বে পুরুলিয়া ইউনিয়ন এবং পশ্চিমে অভয়নগর উপজেলা অবস্থিত।

তথ্যসূত্র

কালিয়া উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
যুক্ত মুখি

যুক্ত মুখি হলেন একজন ভারতীয় অভিনেত্রী, মডেল। মিস ওয়ার্ল্ড ১৯৯৯-এর মুকুট তাঁর মাথায় উঠেছিল। তিনি মিস ওয়ার্ল্ড খেতাব অর্জনকারী চতুর্থ ভারতীয় নারী। এই প্রতিযোগিতার সময় তিনি মিস ওয়ার্ল্ড - এশিয়া এবং ওশেনিয়া খেতাবেও ভূষিত হয়েছিলেন।

প্রারম্ভিক জীবন 
যুক্ত মুখি ভি. জি. ভাজে কলেজ হতে প্রাণিবিদ্যা বিষয়ে পড়াশোনা করেছেন। অতঃপর তিনি কম্পিউটার বিজ্ঞানে ডিপ্লোমা করেছেন এবং পরবর্তী তিন বছর ধরে হিন্দুস্তানী শাস্ত্রীয় সংগীত অধ্যয়ন করেছেন।

সমারোহ

ফেমিনা মিস ইন্ডিয়া 
মাত্র উনিশ বছর বয়সে, মুখি ফেমিনা মিস ইন্ডিয়া ১৯৯৯ প্রতিযোগিতায় অংশ নেওয়ার সিদ্ধান্ত গ্রহণ করেছিলেন, যেখানে পরবর্তীতে তাঁকে প্রতিযোগী হিসাবে তালিকাভুক্ত করা হয়েছিল। ফাইনালে, তাঁকে মিস ইন্ডিয়া ওয়ার্ল্ড (প্রথম রানার-আপ) হিসাবে পূর্ববর্তী শিরোনামধারক অ্যানি থমাসমুকুট পড়িয়েছিলেন। এর ফলস্বরূপ তিনি মিস ওয়ার্ল্ড ১৯৯৯ প্রতিযোগিতায় ভারতের প্রতিনিধিত্ব করার অধিকার অর্জন করেছিলেন।

মিস ওয়ার্ল্ড 
মিস ওয়ার্ল্ড প্রতিযোগিতার ৪৯তম আসরটি লন্ডনের অলিম্পিয়াতে ১৯৯৯ সালের ৪ঠা ডিসেম্বর তারিখে অনুষ্ঠিত হয়েছিল এবং সেখানে বিশ্বের প্রায় ৯৩জন প্রতিনিধি এই প্রতিযোগিতায় অংশ নিয়েছিলেন। এই প্রতিযোগিতার শেষে, ইসরায়েলের পূর্ববর্তী বিজয়ী লিনোর আবারগিল তাঁকে মুকুটটি পরিয়ে দিয়েছিলেন। মিস ওয়ার্ল্ড প্রতিযোগিতার সময় তিনি এশিয়া ও ওশেনিয়ার কুইন অফ বিউটি পুরস্কারও অর্জন করেছিলেন। ১৯৬৬ সালে রিতা ফারিয়া, ১৯৯৪ সালে ঐশ্বর্যা রাই এবং ১৯৯৭ সালে ডায়না হেইডেনের পর তিনি মিস ওয়ার্ল্ড বিজয়ী চতুর্থ ভারতীয় নারী। অতঃপর ২০১১ সালে, একটি তামিল চলচ্চিত্রে অভিনয়ের মাধ্যমে তিনি অভিনয় জগতে পদার্পণ করেন।

ব্যক্তিগত জীবন 
২০০৮ সালের ৭ই সেপ্টেম্বর তারিখে, মুম্বইয়ের গ্র্যান্ড মারাঠাতে আয়োজিত একটি অনুষ্ঠানে নিউ ইয়র্কভিত্তিক ব্যবসায়ী এবং অর্থনৈতিক পরামর্শক প্রিন্স টুলির সাথে বাগদান করেছিলেন মুখি। ২০০৮ সালের ২রা নভেম্বর তারিখে নাগপুরের একটি গুরুদ্বারে এক ঐতিহ্যবাহী শিখ অনুষ্ঠানে বিবাহ অনুষ্ঠানের আয়োজন করা হয়েছিল এবং তারপরে একটি সংবর্ধনা অনুষ্ঠান করা হয়েছিল। তাঁদের একটি ছেলে রয়েছে।

২০১৩ সালের জুলাই মাসে, মুখি তাঁর স্বামীর বিরুদ্ধে ঘরোয়া সহিংসতার একটি অভিযোগ দায়ের করেছিলেন এবং ভারতীয় দণ্ডবিধির ধারা ৪৯৮এ (নিষ্ঠুরতা ও হয়রানি) এবং ৩৭৭ (অপ্রাকৃতিক যৌনতা)-এর অধীনে প্রথম তথ্য প্রতিবেদন (এফআইআর) নথিভুক্ত করেছিলেন। ২০১৪ সালের জুন মাসে, এই দম্পতি তাঁদের উভয়ের সম্মতিতে বৈবাহিক জীবনের ইতি টানেন।

রাজনীতি 
২০০৪ সালে, মুখি রাজনৈতিক দল ভারতীয় জনতা পার্টিতে (বিজেপি) যোগদান করেছিলেন।

তথ্যসূত্র

বহিঃসংযোগ 

 

ভারতে নারীর বিরুদ্ধে সহিংসতা
মিস ওয়ার্ল্ড বিজয়ী
জীবিত ব্যক্তি
ভারতীয় সুন্দরী প্রতিযোগিতা বিজয়ী
ফেমিনা মিস ইন্ডিয়া বিজয়ী
বেঙ্গালুরুর নারী মডেল
ভারতের সুন্দরী প্রতিযোগিতার প্রতিযোগী
তামিল চলচ্চিত্র অভিনেত্রী
ভোজপুরি চলচ্চিত্র অভিনেত্রী
বেঙ্গালুরুর অভিনেত্রী
হিন্দি চলচ্চিত্র অভিনেত্রী
২১শ শতাব্দীর ভারতীয় অভিনেত্রী
উদ্ধৃতি শৈলীতে হিন্দি ভাষার উৎস (hi)
১৯৭০-এর দশকে জন্ম
সিন্ধি ব্যক্তি
মহারাষ্ট্রের ভারতীয় জনতা পার্টির রাজনীতিবিদ
বৈবাহিক ধর্ষণ
মিস ওয়ার্ল্ড ১৯৯৯-এর প্রতিনিধি
চাঁচুড়ী ইউনিয়ন

চাঁচুড়ী ইউনিয়ন বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৫৮.৫৯ কিমি২ (২২.৬২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৫,২৮৫ জন।
দেশের দ্বিতীয় বৃহত্তম বিল এর অবস্থান এই ইউনিয়নে, নাম চাঁচুড়ী বিল। দেশি কই, শিং, মাগুর, পুটি, টেংরা, খলিসা, টাকি, শৈল, গজার সহ নানান মাছের যোগান এই বিল থেকে পাওয়া যায়।

ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে চাঁচুড়ী বিল, দক্ষিণে পুরুলিয়া ইউনিয়ন, পূর্বে বাবরা হাচলা ইউনিয়ন এবং পশ্চিমে সিংগাশোলপুর ইউনিয়ন অবস্থিত।

গ্রামসমূহ
 চাপুলিয়া
 লাঙ্গুলিয়া
 চাঁচুড়ী
 ডহর চাঁচুড়ী
 কৃষ্ণপুর
 কদমতলা
 আটলিয়া
 কালডাঙ্গা
 বনগ্রাম
 মোল্যাডাঙ্গা
 সাতঘরিয়া
 আটঘরিয়া
 বিষ্ণুপুর
 আরাজী বাসগ্রাম
 আরাজী কলিমন
 কলিমন
 সুমেরুখোলা
 হাড়িয়ারঘোপ
 আমবাড়ী
 দাদনতলা

তথ্যসূত্র

কালিয়া উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন
বড়নাল ইলিয়াছাবাদ ইউনিয়ন

বড়নাল ইলিয়াছাবাদ ইউনিয়ন বাংলাদেশের খুলনা বিভাগের নড়াইল জেলার কালিয়া উপজেলার একটি প্রশাসনিক অঞ্চল। এটি ৩৬.৯৯ কিমি২ (১৪.২৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৮,৮৩৫  জন।

ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে সালামাবাদ ইউনিয়ন,দক্ষিণে তেরখাদা উপজেলা ইউনিয়ন, পূর্বে কলাবাড়িয়া ইউনিয়ন এবং পশ্চিমে হামিদপুর ইউনিয়ন অবস্থিত।

তথ্যসূত্র

কালিয়া উপজেলার ইউনিয়ন
নড়াইল জেলার ইউনিয়ন
খুলনা বিভাগের ইউনিয়ন